Иван Вазов
На тържествата под покривката…

chitanka.info

На тържествата под покривката

        гробовете стърчат,

на празниците под усмивката

        сълзи течат, течат…

Не чуйте ли в шума на песните

        на славата — и стон?

Безброй глави остали под небесните

        лазури без подслон!

Прекрасни са венците на юнаците,

        но търновий венец

ще вечно носят майките, сираците,

        за паднал син, отец.

Не тез ли мисли, върху мен надвесени,

        мрак фърлят тоя час

въз мойте песни с тайна скръб размесени

        що сещам само аз?

Февруари 1916 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.